**יצחק דביר (דוידוביץ')** (26 באוקטובר 1926 - 14 בינואר 1997) היה קצין צה"ל בדרגת סגן-אלוף, שירת כמפקד אוניות בחיל הים, כנציג משרד הביטחון בגאנה ובאתיופיה והפליג כרב חובל בחברת צים. הקים וניהל את מסוף המכולות בנמל חיפה במסגרת "הדרים" חברה בת של צים.

ילדות ולימודים
--------------

יצחק דביר נולד בחיפה לפנחס דוידוביץ' וציפורה לבית בלומברג. למד בבית הספר אליאנס בחיפה, והמשיך בבסמ"ת שליד הטכניון בחיפה אותו סיים בשנת 1944. תוך כדי הלימודים היה פעיל בימיה של הפועל בנמל חיפה.

שירות ביטחוני במדינה בדרך
-------------------------

בין התאריכים 1/12/45 - 21/6/45 שימש כנוטר במשטרת המנדט, משטרת היישובים היהודים באזור חיפה T.A.C וכמו כן במשמר החופים.  

בשנים 1946 – 1948 היה פעיל בהגנה, התגייס לפלמ"ח לפלוגה הימית (פל"ים),
מספר חבר 6313, במסגרת זו היה פעיל בעליה ב', באביב 1947 עבר קורס מ"כים בג'וערה. לקח חלק בקרבות על שחרור חיפה - פיקד על היחידה המיוחדת בקרב על כיבוש ואדי ניסנאס.

### גלריה

* הנער יצחק דביר חובב רכיבה על סוסים.הנער יצחק דביר חובב רכיבה על סוסים.
* מחלקת הנוטרים של יצחק דביר.מחלקת הנוטרים של יצחק דביר.
* אימוני נוטרים בעמק יזרעאל.אימוני נוטרים בעמק יזרעאל.
* קבוצת מתאמנים על גוררת בנמל חיפה דביר שני מימין.קבוצת מתאמנים על גוררת בנמל חיפה דביר שני מימין.
* בקורס מפקדי סירות של הפלי"ם דביר עומד במרכז מחזיק בחבל המפרש.בקורס מפקדי סירות של הפלי"ם דביר עומד במרכז מחזיק בחבל המפרש.
* לוח סימון הלחימה על בית הנג'אדה בעת שחרור העיר חיפה במלחמת העצמאות בו לקח דביר חלק כמפקד מחלקה.לוח סימון הלחימה על בית הנג'אדה בעת שחרור העיר חיפה במלחמת העצמאות בו לקח דביר חלק כמפקד מחלקה.

שירות צבאי
----------

### כלי שיט חיל הים

בשנת 1948 - הפליג עם האנייה 'אח"י דרום אפריקה (ש-29)' להביא נשק שנרכש באירופה   

**השייטת הקטנה** – פיקוד על מספר ספינות משמר.  

סוף 1948 פיקוד קרוסטלה ינואר 1949 פיקוד על ספינת המשמר אח"י דרור מ-21. מאוחר יותר בשנת 1949 פיקוד אח"י הפורצים מ-17  

**שייטת הפולשות** - אפריל 1950 פיקוד אח"י רמת רחל פ-51   

**השייטת הגדולה** -   

נובמבר 1950 פיקוד על האניה המגויסת אח"י דרום אפריקה  

פברואר 1951 פיקוד אח"י מעוז (ק-24) לשעבר אוניית המעפילים בן הכט  

אוקטובר 1951 פיקוד אח"י אילת (א-16)   

נובמבר 1951 – פברואר 1952 פיקוד על הקורבטה אח"י הגנה (ק-20)   

פברואר 1952 – אוגוסט 1952 פיקוד על הפריגטה אח"י משגב (ק-30)   

אוגוסט 1952 – ספטמבר 1953 פיקוד על הפריגטה אח"י מזנק (ק-32),
ב-15 ביולי 1953 צוות הפריגטה מכבה שרפה גדולה שפרצה במחסן באי 'איוס' וסיכנה את בתי התושבים. זכה למכתב תודה של ראש העיר 'איוס'   

ב-12 באוגוסט 1953 ארעה רעידת אדמה חזקה באיים קפלוניה וזקינתוס, השייטת הגדולה מגישה סיוע חיל הים הישראלי לנפגעי הרעש באיי יוון השייטת צוינה לשבח מפקד השייטת שלמה אראל ויצחק דביר מפקד הפריגטה אח"י מזנק (ק-32) זכה לעיטור "אביר מסדר הפניקס" המלכותי מאת פאולוס, מלך יוון.

**תפקידי מטה** - בשנת
1953 הועלה דביר לדרגת דרגת סא"ל ומספטמבר 1953 עד אפריל 1954 שירת כראש ענף מבצעים במטה חיל הים.   
בשנת
1955 למד בקורס פו"מ. וב-15 ביוני 1955 סיום קורס מתקדם לקצינים  

מיולי 1955 עד מרץ 1956 תיפקד כסגן ראש מחלקת כח אדם.

**איברהים אל-אוול** - לאחר הקרב בו נשבתה האוניה המצרית - בנובמבר 1956 – מונה סא"ל יצחק דביר לפיקוד על המשחתת שנשבתה. תחת פיקודו היא תוקנה והוחזרה לכשירות מבצעית בשם אח"י חיפה (ק-38) על שם העיר אותה הפגיזה. דביר המשיך בפיקוד עד שנת 1958.  

בעת מלחמת ששת הימים גויס לשירות מילואים והיה מפקד נמל חיפה האזרחי וקיים את הקשר עם חברת צים.   

בעת מלחמת יום הכיפורים גויס לשירות מילואים בענף צי הסוחר- מחלקת מבצעים חיל הים - ועמד בקשר עם המיכליות במפרץ אילת ואלה שהופנו מהים האדום סביב אפריקה.

### גלריה

* יצחק דביר על גשר הפיקוד.יצחק דביר על גשר הפיקוד.
* הספינה קרוסטלה בפיקוד יצחק דביר מתקבלת בנמל חיפה.הספינה קרוסטלה בפיקוד יצחק דביר מתקבלת בנמל חיפה.
* יצחק דביר בגשר הספינה 'אח"י דרור' (מ-21), אוגוסט 1948.יצחק דביר בגשר הספינה 'אח"י דרור' (מ-21), אוגוסט 1948.
* יצחק דביר מאמן נוער על כלי שיט של חיל הים.יצחק דביר מאמן נוער על כלי שיט של חיל הים.
* יצחק דביר על סיפון 'אח"י רמת רחל' בעת תרגיל שייטת הנחתותיצחק דביר על סיפון 'אח"י רמת רחל' בעת תרגיל שייטת הנחתות
* יצחק דביר על גשר הנחתת 'אח"י רמת רחל'יצחק דביר על גשר הנחתת 'אח"י רמת רחל'
* רס"ן יצחק דביר מפקד אח"י מזנק (ק-32) בעת סיוע חיל הים לנפגעי הרעש באיי יוון, אוגוסט 1953.רס"ן יצחק דביר מפקד אח"י מזנק (ק-32) בעת סיוע חיל הים לנפגעי הרעש באיי יוון, אוגוסט 1953.
* על גשר הפריגטה אח"י מזנק (ק-32)על גשר הפריגטה אח"י מזנק (ק-32)
* ימאי חיל הים וסירת המנוע של אח"י מזנק בעת סיוע חיל הים הישראלי לנפגעי הרעש באיי יוון אוגוסט 1953.ימאי חיל הים וסירת המנוע של אח"י מזנק בעת סיוע חיל הים הישראלי לנפגעי הרעש באיי יוון אוגוסט 1953.
* מכתב העיטור מאת פאולוס, מלך יוון ליצחק דביר על סיוע חיל הים הישראלי לנפגעי הרעש באיי יוון.מכתב העיטור מאת פאולוס, מלך יוון ליצחק דביר על סיוע חיל הים הישראלי לנפגעי הרעש באיי יוון.
* מפקד חיל הים אלוף שמואל טנקוס מעניק את אות מלחמת סיני לסא"ל יצחק דביר.מפקד חיל הים אלוף שמואל טנקוס מעניק את אות מלחמת סיני לסא"ל יצחק דביר.
* סא"ל יצחק דביר בגשר אח"י חיפה (ק-38) 1957.סא"ל יצחק דביר בגשר אח"י חיפה (ק-38) 1957.
* יצחק דביר עומד, מארח את מפקד חיל הים אלוף שמואל טנקוס מימין גברת טנקוס וראש מספן הציוד אברהם זכאי (פלי"ם) משמאל באח"י חיפה (ק-38)יצחק דביר עומד, מארח את מפקד חיל הים אלוף שמואל טנקוס מימין גברת טנקוס וראש מספן הציוד אברהם זכאי (פלי"ם) משמאל באח"י חיפה (ק-38)
* יצחק דביר מארח את ראש העיר חיפה אבא חושי במשחתת אח"י חיפה (ק-38)יצחק דביר מארח את ראש העיר חיפה אבא חושי במשחתת אח"י חיפה (ק-38)
* צוות אח"י חיפה (ק-38) בתמונה קבוצתית בנמל חיפה 1957.צוות אח"י חיפה (ק-38) בתמונה קבוצתית בנמל חיפה 1957.

תפקידים חיצוניים
----------------

**נציגות בגאנה** –בשנים 1958 1961 נשלח דביר על ידי משרד הביטחון לייעץ לנשיא גאנה בבחירת יאכטה נשיאותית במסגרת זו עסק ברכישת הספינה באיטליה ביצוע שיפוצים והתאמה לתפקודה כספינת הנשיא שנקראה 'קאנטאמנטו' וכמו כן הכשיר צוות גאנאי לשירות על הספינה. כרב החובל של 'קאנטאמנטו' ביצע דביר הפלגות בין איטליה גאנה ובריטניה.   

**רב חובל** - 1961 – 1962 במסגרת חל"ת למד והשיג הסמכה לרב חובל. 1962 – 1965 הפלגות כרב חובל במסגרת צי סוחר   

**חינוך ימי** - 1965 – 1970 דביר עסק בהקמה וניהול של בית הספר הימי בחיפה "כפר זמיר" על פי בקשת אבא חושי ראש עירי חיפה. בית ספר זה תוכנן במיוחד לשילוב בנוסף לתפקידי ימאות רגילים גם אלמנטים של עבודת נמלים מודרנית. לאחר שלושה מחזורים נסגר בית הספר והתלמידים עברו לכפר גלים  

**שליחות באתיופיה** - 1970- 1973 שהות באתיופיה כיועץ שר התחבורה האתיופי והשגחה על אזור באב אל מנדב מטעם משרד הביטחון, חזרה לארץ 1973 בגלל ניתוק היחסים בעקבות מלחמת יום הכיפורים.   

**שוב רב חובל** 1974 – 1978 הפלגות כרב חובל באוניות צים  

**חברת צים** - 1978 – 1987 הקמה וניהול מסוף מכולות "הדרים" בנמל חיפה  

**ייעוץ בספנות** - 1987 פרישה מצים המשך מתן ייעוץ ופיקוח על טעינת כלי שיט בישראל ומחוצה לה עבור חברות ספנות עמילי מכס ומובילים ימים.

### גלריה

* היאכטה הנשיאותית של גאנה 'קאנטאמנטו' בפיקודו של יצחק דביר, 1959.היאכטה הנשיאותית של גאנה 'קאנטאמנטו' בפיקודו של יצחק דביר, 1959.
* היאכטה הנשיאותית 'קאנטאמנטו' בפיקודו של דביר חונכת את נמל החדש 'תימה' בגאנההיאכטה הנשיאותית 'קאנטאמנטו' בפיקודו של דביר חונכת את נמל החדש 'תימה' בגאנה
* רב חובל יצחק דביר מארח נכבדי גאנה ביאכטה הנשיאותית 'קאנטאמנטו'.רב חובל יצחק דביר מארח נכבדי גאנה ביאכטה הנשיאותית 'קאנטאמנטו'.

### משפחה

1949 נישואין לדבורה לבית מרדר לזוג נולדו שני בנים. הבכור אודי שירת כמפקד ספינות טילים ונעשה אל"ם בחיל הים. הבן השני רמי שירת כטייס מסוקי קרב בחיל האוויר.

### גלריה

* משפחות דוידוביץ מרדר בעת חתונת יצחק ודבורה דביר, 1949.משפחות דוידוביץ מרדר בעת חתונת יצחק ודבורה דביר, 1949.
* דבורה ויצחק דביר.דבורה ויצחק דביר.

מקורות וקישורים
---------------

* דבורה דביר, דביר יצחק (איצ'ה דוידוביץ') מתוך הספר "שערים פתוחים" אסופת זכרונות ההעפלה 1945-1948,הוצאה לאור קרן פלי"ם, ע' 177.
* דניאלה רן, **ראיון עם יצחק דביר – חיל הים** 21 בספטמבר 1993.
* אילנית פנר, **שלשה נכדים סיימו קורס חובלים, יאיר אראל, אסף שולמן וטימור דביר**, 'שובל' מידעון עמותת חיל הים, אוגוסט 1998 עמ' 2.

הערות שוליים
------------

1. ↑  הימאות בהגנה חמישה קורסי חובלים מינואר 1945 עד 1948, באתר ארגון ההגנה.
2. ↑  סיפור הקרוסטלה באתר משמר המורשת הימית.
3. ↑  התמונה הופיעה בשער גיליון 42\1 של במחנה בעת שהעיתון שנוסד ב-1934 הפך לשבועון והספירה החלה מחדש. השער פורסם שנית בגיליון האחרון של השבועון, 22 בדצמבר 2016.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007413839305171
* VIAF: 2580153239459929450005
* WorldCat (עם VIAF): 2580153239459929450005

 |